text: Blæst, kulde og sne på vej - pas på over Storebælt
  02 januar 2016 kl. 08.08
  Lørdag blæser det kraftigt, og de kommende dage falder der sne.
  Husk hue og vanter, når du skal ud lørdag. Temperaturen ligger omkring frysepunktet, og det blæser kraftigt. Så det føles koldt.
  Ved kysterne kan det blæse op til kuling, mens der i resten af landsdelen kommer en frisk til hård vind.
  Hvis du skal besøge familie og venner på Sjælland, så fraråder Vejdirektoratet at man kører over Storebælt med vindfølsomme køretøjer. Varslet gælder hele dagen, da det først forventes ophævet klokken 23.30.
  Så pas på i trafikken, hvis du har planer om at lufte campingvognen i denne weekend.
  På #Storebælt frarådes kørsel med vindfølsomme køretøjer på grund af kraftig blæst. Forventes ophævet kl. 23:30.
  
  